Ж. Түймебаев: Басты мақсатымыз – азық-түлік қауіпсіздігін қамтамасыз ету
"Ж. Түймебаев: Басты мақсатымыз – азық-түлік қауіпсіздігін қамтамасыз ету" | "https://abai.kz/post/48987"
TITLE: Ж. Түймебаев: Басты мақсатымыз – азық-түлік қауіпсіздігін қамтамасыз ету
URL: https://abai.kz/post/48987
META: "Ж. Түймебаев: Басты мақсатымыз – азық-түлік қауіпсіздігін қамтамасыз ету" | "https://abai.kz/post/48987"
DATE: 25.12.2016
AUTHOR(s): Абай-Ақпарат
TOTAL WORDS: 295
TEXT: Қазіргі таңда азық-тү­лік тапшылығы орын алып, ашар­шы­лықтан зардап шегіп жатқан елдер де жоқ емес. Дүниежүзінде бү­гінгі күні созылмалы аштық дер­тіне шалдыққандардың саны 925 млн адамға жетеді, бұл Жер шары тұрғындарының 14 пайызын құ­рай­ды. Сондай-ақ әлем елдерінің 29-ы азық-түлік тапшылығын өткір сезінуде. Бұл маңызды мәселе турасында Қазақстан Президенті Н.Назарбаев ШЫҰ мүше мемлекет­те­рі басшыларының отырысында сөйлеген сөзінде: «Қазіргі уақыт­та әлемдік тұтыну мен табиғат апат­та­рының салдарынан шикізат пен энер­гия ресурстары бағасының өсуі азық-түлік өнімдерінің қымбат­тауы­на алып келді. Азық-түлік дағдарысының зар­дап­тары бүкіл әлемдегі әлеуметтік және саяси жағдайдың ушығып кетуіне соқтырады. Бұл жағдайда азық-түлік қауіпсіздігін аймақтық және халықаралық деңгейде тұрақ­тан­дырып, үйлестірілген және келі­сіл­ген әрекеттерді жүзеге асыру шарт», – деген болатын. Сондай-ақ осы отырыста Елбасы азық-түлік қауіп­сіз­дігі мен суды пайдалану ісінің маңыз­дылығын ескере отырып, «Су - азық-түлік» комитетін құру жөнінде бастама көтерген-ді. Азық-түлік дағдарысының әлем бойынша белең алып отырған шағында мұндай іс-шаралардың жедел қолға алынып, нақтыланған жүйеде жұмыс атқаруының, азық-түлік қауіпсіздігін сақтауда қосымша қор жинаудың, сондай-ақ елді азық-түлікпен қамтамасыз етудің бірден-бір бағыты – ауыл шаруашылығында кәсіпкерлікті өрістету, шаруа қожалықтарын кеңінен дамыту, ауыл шаруашылығы өнімдерін қайта өңдеу саласы мен тамақ өнеркәсібіне аса мән беріп, олардың жұмысын жандандыруды қадағалау қажет. Сондықтан біз үшiн де елдiң азық-тү­лiк қауiпсiздiгiн нығайту, соған орай iс-қимыл жасау бiрiншi кезектегi мiндет болып табылады. Мiне, осыны басшылыққа алған Оңтүстік Қазақстан облысының басшылығы    азық-түлік қауіпсіздігін нығайту әрі шешудiң жолдарына ерекше назар аударуда. Әрине, облыста аграрлық сектор саласының мүмкiндiгi мол. Жыл сайын облыс ауыл шаруашылығы өнiмдерiн өндiруде бұрын-соңды болмаған табыстарға қол жеткiзiп келедi. Бұл бағытта қандай жұмыстар қолға алынып жатыр? Қолда барды бағалай алып жүрмiз бе? «Қазақстанның халықаралық деңгей­дегі экономика қауымдасты­ғы­ның тұрақты мүшесіне айналуы – отан­дық нарық тарихында өз­ таңбаларын қалдыруда. Бүгінгі мақсатымыз – әлемдік на­рық­та орнымызды тауып, техноло­гия­лардың даму заманында бәсе­кеге қабілетті өнім өндіру, мемле­ке­тіміздің азық-түлік қауіпсіздігін қамтамасыз ету болса керек», – дейді Оңтүстік Қазақстан облысының әкімі  Жансейіт Түймебаев мырза. Абай-ақпарат
